Датум: 20.03.2025.

Број: 01-1/982

На основу члана 27., став 1, тачка1., Закона о јавним набавкама („Сл. гласник РС” бр. 91/2019 и 92/2023), а због обезбеђивања основних начела јавних набавки и закључења уговора, Факултет инжењерских наука Универзитета у Крагујевцу, дана **20.03.2025**. објављује:

**ПОЗИВ ЗА ПОДНОШЕЊЕ ПОНУДА**

1. **Назив наручиоца**: Факултет инжењерских наука Универзитета у Крагујевцу
2. **Адреса наручиоца**: Сестре Јањић бр. 6, 34000 Крагујевац
3. **Интернет страница наручиоца**: http://www.fink.rs/
4. **Опис предмета јавне набавке**: Предмет набавке је набавка услуга – Услуге ревизије пројекта CircuBot

Шифра из општег речника:

ЦПВ: 79212100-4 услуге финансијске ревизије

1. **Процењена вредност набавке** је 500.000,00 динара без ПДВ-а и набавка је предвиђена планом јавних набавки за 2025. годину
2. **Критеријум за доделу уговора**: "најнижа понуђена цена"
3. **Начин подношења понуда и рок за подношење понуда**: Благовременим ће се сматрати све понуде које стигну на адресу наручиоца - Факултет инжењерских наука, Сестре Јањић 6, Крагујевац до **28.03.2025 године до 10.30 часова.**

Понуде се подносе на адресу наручиоца у запечаћеној коверти, са назнаком на омотници - **Понуда за набавку услуга – Услуге ревизије пројекта CircuBot.** На полеђини коверте обавезно навести назив, адресу и број телефона понуђача. Понуда се доставља на српском језику са ценама израженим у динарима.

1. **Начин, место и време отварања понуда**: Јавно отварање понуда обавиће се **28.03.2025 у 11.00 часова** у просторијама наручиоца у канцеларији Д-13/2.
2. **Лица задужена за контакт**: Петровић Марија, тел. 034/330-196, e-mail: marija.brkic@fink.rs
3. Техничка спецификација за услуге и Образац структуре цене који треба попунити налази се у наставку позива. Попуњен образац структуре цене је потребно доставити на адресу наручиоца до датума отварања понуда.

**ТЕХНИЧКА СПЕЦИФИКАЦИЈА - Услуге ревизије пројекта**

**Предмет јавне набавке су услуге - Услуге ревизије пројекта CircuBot**

**Пројекат финансира фонд за Науку. Укупан буџет пројекта је 22.566.075,74 динара са ПДВ-ом.**

Задатак ревизије је да примени поступке и процедуре у потврђивању трошкова и то:

1. **Потврђивања да су све трансакције исплаћене са наменског рачуна пројекта**
2. **Да је трошак настао и да се односи на Носиоца пројекта и Учесника пројекта,** односно да су трошкови евидентирани у рачуноводственом систему Носиоца пројекта и Учесника пројекта, као и да су трошкови евидентирани у рачуноводственом систему Носиоца пројекта и других Учесника пројекта у складу са важећим рачуноводственим стандардима
3. **Да су трошкови подобности настали током уговорног периода**, односно да су трошкови пријављени у финансијском извештају и да су настали током трајања уговора
4. **Да си трошкови назначени у уговорном буџету**, односно да су трошкови укључени у финансијски извештај у уговорном буџету, да важеће горње границе буџета нису прекорачене, као и да су трошкови распоређени на тачну буџетску категорију.
5. **Да су трошкови неопходни за спровођење уговорених активности разумни и оправдани**, односно да су износи трошковних ставки који су укључени у финансијски извештај у складу са принципима доброг финансијског управљања.
6. **Да се трошкови могу идентификовати и проверити** односно да за све трошкове постоји пратећа документација (нпр. фактуре, уговоре, наруџбенице, отпремнице, уплатнице и слично)
7. **Да су трошкови усклађени са принципима набавке**
8. **Да су трошкови у складу за важећим Законом о порезу и социјалном осигурању**
9. **Да индиректни трошкови не прелазе максимални уговорени проценат прихватљивих директних трошкова** и не укључују неприхватљиве трошкове или трошкове који су већ декларисани као директни.

**Образац структуре цене – услуге ревизије пројекта**

|  |  |  |
| --- | --- | --- |
| **Опис** | **Укупна цена без ПДВ-а** | **Укупна цена са ПДВ-ом** |
| **Услуге ревизије пројекта** |  |  |

Укупна цена мора да садржи све основне елементе:

1. У колони 2 – уписати укупну цену без ПДВ-а.
2. У колони 3 – уписати укупну цену са ПДВ-ом

У \_\_\_\_\_\_\_\_\_\_\_\_\_\_\_\_\_\_\_ Понуђач

 М. П.

Дана: \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_